เวอร์จินออสเตรเลีย

**เวอร์จินออสเตรเลีย** () หรือชื่อเดิม **เวอร์จินบลู** () เป็นสายการบินสัญชาติออสเตรเลียที่มีสำนักงานใหญ่ในบริสเบน โดยเป็นอีกหนึ่งสายการบินที่ได้ใช้ชื่อตราสินค้าของเวอร์จิน (อีกสายหนึ่งคือเวอร์จินแอตแลนติก)  สายการบินเริ่มให้บริการเมื่อวันที่ 31 สิงหาคม ค.ศ. 2000 โดยมีเครื่องบินสองลำให้บริการในเส้นทางเดียว ก่อนที่จะกลายมาเป็นสายการบินหลักในตลาดเที่ยวบินภายในประเทศของออสเตรเลียภายหลังการเลิกดำเนินงานของอันเซตต์ออสเตรเลียในเดือนกันยายน ค.ศ. 2001 ด้วยรูปแบบธุรกิจของสายการบินที่รวมเอาคุณลักษณะของทั้งสายการบินราคาประหยัดและสายการบินที่ให้บริการเต็มรูปแบบ ทำให้เวอร์จินออสเตรเลียเติบโตจนกลายเป็นสายการบินภายในประเทศที่ใหญ่ที่สุดของออสเตรเลียในแง่ส่วนแบ่งทางการตลาดของผู้โดยสาร ณ เดือนกรกฎาคม ค.ศ. 2025 สายการบินให้บริการเที่ยวบินไปยัง 33 จุดหมายปลายทางทั่วออสเตรเลียด้วยเครื่องบินโบอิง 737 โดยให้บริการจากฐานการบินในบริสเบน เมลเบิร์น และซิดนีย์

เวอร์จินออสเตรเลียยังให้บริการเที่ยวบินระยะสั้นระหว่างประเทศเพียงบางเส้นทาง เพราะกฎการบินของออสเตรเลียมิให้สายการบินในประเทศที่เป็นเจ้าของโดยชาวต่างชาติเป็นส่วนใหญ่ เช่นอย่างเวอร์จินออสเตรเลียนี้ ให้บริการเที่ยวบินระหว่างประเทศไปและกลับจากออสเตรเลีย อย่างไรก็ตามสายการบินได้หลีกเลี่ยงกฎนี้โดยดำเนินการเที่ยวบินระหว่างประเทศผ่านโครงสร้างบริษัทบังหน้า ซึ่งเป็นแนวปฏิบัติที่ไม่ผิดกฎหมาย แต่ได้รับการวิพากษ์วิจารณ์อย่างกว้างขวางในอุตสาหกรรมการบินของออสเตรเลีย

ในปี 2011 สายการบินได้ปรับโครงสร้างองค์กรใหม่ โดยได้เปลี่ยนชื่อเป็นเวอร์จินออสเตรเลีย ซึ่งพร้อมกันนั้นได้มีการเปิดตัวลวดลายเครื่องบินแบบใหม่ เครื่องแบบพนักงานใหม่ และตัวเลือกเมนูอาหารบนเครื่องบินแบบใหม่ รวมถึงผลิตภัณฑ์ชั้นธุรกิจ การสั่งซื้อเครื่องบินลำตัวกว้างใหม่เพื่อแข่งขันกับควอนตัส และได้มีการเปิดตัวชั้นธุรกิจทั่วทั้งเครือข่ายของเวอร์จินออสเตรเลีย

## ประวัติ
[thumb|[เอ็มบราเออร์ อี190|เอ็มบราเออร์ อี190เออาร์ของเวอร์จินบลู]]
เวอร์จินออสเตรเลียเปิดตัวในชื่อเวอร์จินบลูในเดือนสิงหาคม ค.ศ. 2000 ด้วยเครื่องบินโบอิง 737-400 จำนวนสองลำ โดยหนึ่งในนั้นได้เช่าจากเวอร์จินเอกซ์เพรส อีกสายการบินหนึ่งของเวอร์จินกรุ๊ป โดยเริ่มทำการบินระหว่างบริสเบนและซิดนีย์

ในช่วงต้นปีค.ศ. 2006 ได้มีการประกาศแผนการทำเที่ยวบินนานาชาติไปยังจุดหมายปลายทางในสหรัฐอเมริกา โดยเวอร์จินออสเตรเลียได้สร้างสายการบินลูกใหม่ ในชื่อว่าวีออสเตรเลียและมีโบอิง 777-300อีอาร์ จำนวนห้าลำในฝูงบิน

ในวันที่ 4 พฤษภาคม ค.ศ. 2011 เวอร์จินบลูได้มีการเปลี่ยนชื่อใหม่เป็นเวอร์จินออสเตรเลีย สายการบินแปซิฟิกบลูและวีออสเตรเลียได้ถูกผนวกกิจการเข้ากับเวอร์จินออสเตรเลียในเวลาต่อมา

## กิจการองค์กร

### สำนักงานใหญ่
ก่อนที่จะย้ายสำนักงานใหญ่ไปยังเซาท์แลงก์ในเดือนกันยายน ค.ศ. 2020 สำนักงานใหญ่ของเวอร์จินออสเตรเลีย คือ เวอร์จินวิลเลจ ในบริสเบน

### บริษัทลูก
เวอร์จินออสเตรเลียมีบริษัทลูกดังนี้

* แปซิฟิกบลูแอร์ไลน์ - ให้บริการตั้งแต่ปีค.ศ. 2004 - 2020 แปซิฟิกบลูให้บริการเที่ยวบินต้นทุนต่ำภายในประเทศนิวซีแลนด์และออสเตรเลีย
* วีออสเตรเลีย - ให้บริการตั้งแต่ปีค.ศ. 2009 - 2011 โดยให้บริการเที่ยวบินระยะไกลระหว่างออสเตรเลียและสหรัฐอเมริกา
* ไทเกอร์แอร์ออสเตรเลีย - ถูกซื้อโดยเวอร์จินออสเตรเลียโฮลดิ้งในปีค.ศ. 2014 ปิดตัวในปีค.ศ. 2020 เนื่องจากการแพร่ระบาดของโควิด-19
* เวอร์จินออสเตรเลียเรจินัลแอร์ไลน์ - เดิมชื่อสกายเวสต์แอร์ไลน์ ถูกซื้อโดยเวอร์จินออสเตรเลียโฮลดิ้งในปีค.ศ. 2013 โดยให้บริการเที่ยวบินในภูมิภาค

## จุดหมายปลายทาง

### ข้อตกลงการบินร่วม
ณ เดือนกรกฎาคม ค.ศ. 2025 เวอร์จินออสเตรเลียได้ทำข้อตกลงการบินร่วมกับสายการบินต่าง ๆ ดังต่อไปนี้:

* แอร์แคนาดา
* แอร์อินเดีย
* แอร์นิวซีแลนด์ 
* แอร์มอริเชียส
* ออล นิปปอน แอร์เวย์
* ลิงก์แอร์เวย์
* กาตาร์แอร์เวย์
* สิงคโปร์แอร์ไลน์
* เซาท์แอฟริกันแอร์เวย์ 
* ยูไนเต็ดแอร์ไลน์
* เวอร์จินแอตแลนติก

### ข้อตกลงระหว่างสายการบิน
ณ เดือนกรกฎาคม ค.ศ. 2025 เวอร์จินออสเตรเลียได้ทำข้อตกลงกับสายการบินต่าง ๆ ดังต่อไปนี้:

* แอร์ไชนา
* แอร์นิวกินี
* แอร์ตาฮีตีนูอี
* แอร์กาแล็ง
* เอเชียนาแอร์ไลน์
* ออสเตรียนแอร์ไลน์
* เป่ย์จิงแคปิตอลแอร์ไลน์
* คาเธ่ย์แปซิฟิค
* ไชนาแอร์ไลน์
* ไชนาเซาเทิร์นแอร์ไลน์
* เดลตาแอร์ไลน์
* เอ็ลอัล
* อีวีเอแอร์
* ฟิจิแอร์เวย์
* การูดาอินโดนีเซีย
* ไห่หนานแอร์ไลน์
* ฮ่องกงแอร์ไลน์
* เคแอลเอ็ม
* โคเรียนแอร์
* ลุฟท์ฮันซ่า
* มาเลเซียแอร์ไลน์
* ปากีสถานอินเตอร์แนชนัลแอร์ไลน์
* ฟิลิปปินส์แอร์ไลน์
* รอยัลบรูไนแอร์ไลน์
* สายการบินสกู๊ต
* เสฉวนแอร์ไลน์
* โซโลมอนแอร์ไลน์
* ศรีลังกันแอร์ไลน์
* สวิสอินเตอร์แนชนัลแอร์ไลน์
* การบินไทย
* เทียนจินแอร์ไลน์
* สายการบินทีเวย์
* เวียดนามแอร์ไลน์
* เวสต์เจ็ต
* เซี่ยเหมินแอร์

## ฝูงบิน
### ฝูงบินปัจจุบัน
ณ เดือนกรกฎาคม ค.ศ. 2025 เวอร์จินออสเตรเลียมีเครื่องบินประจำการในฝูงบินดังนี้:

เวอร์จินออสเตรเลียมีอายุฝูงบินเฉลี่ย 13.5 ปี


ไฟล์:Virgin Australia Airbus A320 VH-VNB Perth 2024 (01).jpg|แอร์บัส เอ320-200
ไฟล์:20250313 Boeing 737-7K2(WL) of Virgin Australia (VH-NBV) taking off at SYD.jpg|โบอิง 737-700
ไฟล์:20250307 Boeing 737-8FE(WL) of Virgin Australia (VH-VUI) on final approach at SYD.jpg|โบอิง 737-800
ไฟล์:Virgin Australia (VH-8IA) Boeing 737 MAX 8 departing Sydney Airport - cropped.jpg|โบอิง 737 แมกซ์ 8
ไฟล์:Virgin Australia Fokker 100 VH-FSQ Perth 2024 (01).jpg|ฟอกเกอร์ 100


### ฝูงบินในอดีต
เวอร์จินออสเตรเลียเคยให้บริการเครื่องบินดังต่อไปนี้:

## อ้างอิง

## แหล่งข้อมูลอื่น

*
หมวดหมู่:สายการบิน
หมวดหมู่:สายการบินสัญชาติออสเตรเลีย
หมวดหมู่:สายการบินที่ก่อตั้งในปี พ.ศ. 2506
หมวดหมู่:บริษัทออสเตรเลียที่ก่อตั้งในปี พ.ศ. 2506